|  |  |
| --- | --- |
| DAADNemecká akademickávýmenná služba | MŠVVaŠ SR SAVMinisterstvo školstva, Slovenská **vedy, výskumu a športu akadémia vied** Slovenskej republiky |

# V Y P Í S A N I E P R O G R A M U

**VÝMENY OSÔB PRACUJÚCICH NA SPOLOČNÝCH PROJEKTOCH MEDZI SLOVENSKOU REPUBLIKOU A NEMECKOU SPOLKOVOU REPUBLIKOU NA ROKY**

**2025 - 2026**

Termín pre podanie žiadosti: 28.06. 2024

Časové obdobie na plánovanie návštev: 01.01. 2025 - 11.12.2026

**I. Všeobecné informácie**

V roku 2001 sa Nemecká akademická výmenná služba (Deutscher Akademischer Austauschdienst - DAAD), Ministerstvo školstva, vedy, výskumu a športu Slovenskej republiky (MŠVVaŠ SR) a Slovenská akadémia vied (SAV) dohodli na spoločnom programe, zameranom na zintenzívnenie vedeckej spolupráce. Cieľom je podpora spolupráce medzi nemeckými a slovenskými **výskumnými** **skupinami** prostredníctvom **Programu výmeny osôb, pracujúcich na spoločných projektoch (Programm des projektbezogenen Personenaustauschs - PPP).**

V rámci výskumnej spolupráce sa pritom kladie **zvýšený dôraz** na **ďalšie vzdelávaniea špecializáciu mladej vedeckej generácie (**diplomantov, doktorandov a postdoktorandov). Program je otvorený pre všetky špecializácie a smery**.**

Ponuka je určená **vysokoškolským učiteľom a vedcom na nemeckých a slovenských vysokých školách a mimouniverzitných výskumných pracoviskách ( v Slovenskej akadémii vied iba vo výskumných pracoviskách SAV)**.

Žiadateľom je osoba zodpovedná za projekt. Tím môže pozostávať z viacerých osôb, aspoň jeden musí byť mladý vedecký pracovník alebo doktorand.

Na nemeckej strane je to vysokoškolský učiteľ, resp. vedúci vedecký pracovník mimouniverzitného výskumného pracoviska, ktorý je v trvalom pracovnom pomere.

Na slovenskej strane je žiadateľom vedecko-pedagogický pracovník alebo vedúci výskumný pracovník vysokej školy alebo výskumného pracoviska SAV.

Prostriedky na realizáciu programu dostane DAAD z rozpočtu Spolkového ministra pre vzdelávanie a výskum (Bundesminister für Bildung und Forschung - BMBF). Na slovenskej strane bude program financovať MŠVVaŠ SR a SAV.

**Predpokladom pre podanie žiadosti** je konkrétny vedecký projekt (resp. zámer), na ktorom spoločne pracujú vedci z oboch krajín. V žiadosti treba podrobne predstaviť vedecký cieľ projektu v rámci nemecko-slovenskej spolupráce (okruh, aktuálnosť, dosiahnuteľné čiastkové ciele a predpokladané výsledky – podrobné požiadavky sú opísané vo Formulári žiadosti SAV-DAAD).

**Hradiť možno** cestovné, pobytové náklady a stravné súvisiace s cestou slovenských vedcov v Nemecku. Oprávnenými nákladmi sú aj poistenie, verejná doprava v Nemecku. Projekty sa riadia Finančnými pravidlami pre program Mobility: https://oms.sav.sk/wp-content/uploads/Fin.pravidla\_granty-progr.Mobility.pdf

**Základné financovanie projektu** (osobné a vecné náklady na oboch stranách) musí byť zabezpečené z iných prostriedkov. Vedľajšie náklady, súvisiace s riešením projektu (náklady na materiál, atď.) nemôžu byť hradené.

**Celkové trvanie podpory** nemecko-slovenského projektu je najviac **dva roky.**

**Do rámca tohto programu nepatria:**

|  |  |
| --- | --- |
| - | už existujúce, z iného zdroja financované projekty nemecko-slovenskej spolupráce s tou istou témou v oblasti výskumu a technológie, ktoré obsahujú aj výmenu osôb, a v rámci ktorých sa podporujú tie isté osoby, |
| - | výlučne vzdelávacie projekty, |
| - | výlučne seminárne podujatia, |
| - | konferencie. |

**II. Termín a postup pri podaní žiadosti**

Termín pre podanie žiadosti je online verzia aj poštová verzia **do 28. 6. 2024.** **Nedodržanie** tohto termínu má za následok formálne odmietnutie žiadosti.

V žiadosti musí byť opísaný **spoločný** projekt, ciele a očakávané výsledky.

Kto podáva žiadosť?

Na slovenskej strane je žiadateľom vedecko-pedagogický pracovník alebo vedúci výskumný pracovník vysokej školy alebo výskumného pracoviska SAV.

***Nemeckí žiadatelia zasielajú žiadosti elektronicky na on-line tlačive podľa pokynov DAAD.***

DAAD

Referat 323 (Mittelosteuropa)

Thobias Hill

Kennedyallee 50

53175 Bonn

Telefón: 0228/882-490

Fax: 0228/882-9-493

E-Mail:hill@daad.de

Internet: http://www.daad.de/ppp

Slovenskí žiadatelia z vedeckých pracovísk SAV podávajú žiadosť elektronicky na stránke SAV cez intranetové konto.

POZOR!!!!

Na podanie návrhu projektu je potrebné si najprv stiahnuť z výzvy prílohu – **Formulár žiadosti SAV-DAAD**, vyplniť celý formulár (po dohode s partnerskou inštitúciou), uložiť si ho v počítači vo formáte pdf. Následne je potrebné sa prihlásiť sa do intranetu SAV, vybrať si SAV-DAAD mobilitnú výzvu a vyplniť online stručnú prihlášku, ku ktorej nahráte prílohu pdf. – **Formulár žiadosti SAV-DAAD**. Po zadaní a odoslaní bude návrh projektu postúpený riaditeľovi/riaditeľke vášho ústavu SAV na schválenie. Návrhu projektu schválený riaditeľom/riaditeľkou bude automaticky postúpený Odboru medzinárodnej spolupráce Úradu SAV. Všetky návrhy projektov musia byť schválené/odoslané riaditeľmi/riaditeľkami ústavov SAV najneskôr **do 28. júna 2024.**

Úrad SAV

Odbor medzinárodnej spolupráce

PhDr. Ľudmila Dolná, PhD.

Štefánikova 49, 814 38 Bratislava

Tel.(00421-2)-57510179

e-mail: dolna@up.upsav.sk

Internet: www.sav.sk

***Slovenskí žiadatelia z vysokých škôl zasielajú žiadosti na***

Ministerstvo školstva, vedy, výskumu a športu Slovenskej republiky

Sekcia medzinárodnej spolupráce a európskych záležitostí

Mgr. Diana Jakubcová

Stromová 1

813 30 Bratislava

Telefón: +421259374671

e-mail: diana.jakubcova@minedu.sk

**III. Výber a schvaľovanie**

Po predbežnom výbere, ktorý si organizačne zabezpečí každá zo zmluvných strán, uskutoční nemecko-slovenská komisia najneskôr do polovice decembra 2024 konečný výber. SAV posiela projekty na evaluáciu externým hodnotiteľom a podľa ich bodového ohodnotenia urobí poradie.

Na slovenskej strane MŠVVaŠ SR finančne podporuje vysokoškolské projekty, **SAV podporuje projekty výskumných pracovísk SAV**.

MŠVVaŠ SR a SAV v  zmysle vnútroštátnych predpisov zodpovedajú za použitie finančných prostriedkov. Žiadateľ je povinný do 31. 01. 2024 zaslať na vyššie uvedenú adresu správu o výsledkoch projektu.

**IV. Výberové kritériá**

Pri výbere projektov, ktoré budú podporované, sa bude klásť zvláštny dôraz na nasledovné kritériá: kvalita projektu, kvalifikácia osôb podieľajúcich sa na projekte, očakávané vedecké efekty spolupráce, **aktívna participácia mladej generácie vedcov (doktorandov, mladých vedeckých pracovníkov), kvalitná formulácia cieľov a očakávaných výsledkov, ktoré majú byť v súlade s celkovým nastavením projektu SAV-DAAD.**

**V. Výška podpory**

Výška podpory v SAV je pre jeden projektový tím (hlavný riešiteľ a jeden alebo dvaja vedľajší riešitelia) **na jeden rok 4 000 eur. Na dva roky je to spolu 8 000 eur**. SAV môže podporiť maximálne 4 projekty ročne, ale závisí od celkového poradia uchádzačov a od dohody s nemeckou stranou. Finančné prostriedky posiela Úrad SAV na jednotlivé ústavy začiatkom roka na základe Rozpisového listu o pridelení finančných prostriedkov na projekt. Projekt sa po prvom roku trvania vyúčtuje do 31. 3., v poslednom roku trvania do 31. 1.

Nemeckých účastníkov projektu platí nemecká strana.

**Žiadosť o predĺženie:** nie je možné podať žiadosť o predĺženie projektu. Ak chce tím v spolupráci pokračovať, je potrebné podať po dvoch rokoch nový projekt.

**Žiadosť musí obsahovať:**

**- Formulár stručnej žiadosti – vyplniť elektronicky cez intranet (návod na vyplnenie**

**online je priložený vo výzve)**

* **Stiahnuť z webovej stránky https://oms.sav.sk/en/ vo worde prílohu Formulár žiadosti SAV – DAAD a vyplniť ho. Súbor následne uložte do vášho počítača v pdf. a nahrajte k vyplnenej stručnej žiadosti ako prílohu.**
* Presne vymedzené projektové ciele (objectives) projektu – musia priamo nadväzovať na stanovené ciele programu (nájdete vo Formulári žiadosti SAV-DAAD)
* Presne vymedzené výsledky(results, outcomes) projektu - musia priamo nadväzovať na stanovené ciele programu (nájdete vo Formulári žiadosti SAV-DAAD)
* Plán ciest slovenských riešiteľov oddelene pre každý rok trvania projektu, vrátane výpočtu pobytových nákladov (nachádza sa v prílohe Formulár žiadosti SAV-DAAD)
* Životopisy zodpovedných riešiteľov projektu za slovenskú a nemeckú stranu

(nachádza sa v prílohe Formulár žiadosti SAV-DAAD)

* Životopisy ostatných členov tímu (nachádza sa v prílohe Formulár žiadosti SAV-DAAD)
* Zoznam podstatných publikácií za posledných 5 rokov zodpovedných riešiteľov projektu, ktoré súvisia s témou návrhu projektu (nachádza sa v prílohe Formulár žiadosti SAV-DAAD)
* Dátum a podpis zodpovedných vedúcich riešiteľov za slovenskú aj nemeckú stranu (nachádza sa v prílohe Formulár žiadosti SAV-DAAD)

**Slovenskí žiadatelia zo SAV podávajú žiadosť elektronicky prostredníctvom intranetového účtu (viac v samostatnej prílohe o elektronickom podávaní projektov).**

**Pre viac informácií:**

**PhDr. Ľudmila Dolná, PhD.**

**Tel: 02/57510 179**

**dolna@up.upsav.sk**